
Ministru kabineta rīkojums Nr. 176
Rīgā 2024. gada 12. martā (prot. Nr. 11 10. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu 500 000 euro apmērā pārskaitīšanai biedrībai "Latvijas Hokeja federācija", no tiem:
· 1.1. 250 000 euro 2026. gada Ziemas olimpisko spēļu atlases turnīra hokejā vīriešiem organizēšanai 2024. gadā Latvijā;
· 1.2. 250 000 euro 2024. gada IIHF sieviešu pasaules čempionāta hokejā IB divīzijā organizēšanai Latvijā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto apropriācijas pārdali atbilstoši faktiski nepieciešamajam finansējuma apmēram.

